Жалба, подадена на 10 декември 2018 г. — El Corte Inglés/EUIPO – Lloyd Shoes (LLOYD)
(Дело T-729/18)
Език на жалбата: испански
Страни
Жалбоподател: El Corte Inglés, SA (Мадрид, Испания) (представител: J.L. Rivas Zurdo, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Lloyd Shoes GmbH (Зулинген, Германия)
Данни за производството пред EUIPO
Заявител на спорната марка: другата страна в производството пред апелативния състав
Спорна марка: фигуративна марка на Европейския съюз със словния елемент „LLOYD“ — заявка за регистрация № 10 367 721
Производство пред EUIPO: производство по възражение
Обжалвано решение: решение на първи апелативен състав на EUIPO от 13 септември 2018 г. по съединени преписки R 2385/2017-1 и R 2431/2017-1
Искания
Жалбоподателят моли Общия съд:
да отмени обжалваното решение в частта му, в която като е отхвърлил частично жалбата на направилото възражението лице е потвърдил частично решението на отдела по споровете, което е прието в производство по възражение B 1 959 470 и с което се допуска регистрацията на марка на Европейския съюз № 10 367 721 „LLOYD“ (фигуративна) за „услуги за търговия на едро и дребно, също и чрез интернет и телешопинг, с дрехи, обувки, шапки и други принадлежности за глава“.
да осъди насрещната страна или насрещните страни по настоящата жалба да заплати/заплатят съдебните разноски.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________